PIIBLIKOHVIK
Tere tulemast taas Piiblikohvikusse!
Mul on külas Mikko Nikula bändist MGTH. Tere tulemast!
Aitäh. - Oled tuntud peamiselt muusikuna,
kuid juhid Soome Piiblikoolis ka muusikaosakonda,
kuhu kuulub ka rahvusvaheline, maailma äärtesse läkitav suund.
See on misjonimuusika suund. - Räägi sellest veidi.
Meil on nüüd teist aastat võimalus
spetsialiseeruda või keskenduda muusikale
evangeeliumi levitamise ja misjonitöö tööriistana.
Õpitakse kasutama muusikat evangeeliumi edastamiseks.
Misjonimuusika suund on üks meie muusikasuundadest.
Tänavu on meil 6 tudengit, kes moodustavad ühe bändi.
Teeme nendega erinevaid ringreise.
Oleme ringi reisinud Soome koolides ja kogudustes.
Sügisel oli üks ringreis
ja märtsis algas muusikalituur,
mis põhineb Jeesuse võrdumitel.
Aprillis tuleb ka üks välisringreis.
Mitmekülgne evangeeliumi levitamise pakett.
Kas on nii, et igaüks, kes oskab pilli mängida või laulda
võib sellele suunale õppima tulla? - Jah.
Toimub intervjuu ja seejärel püüan mõelda,
millistest inimestest suudame üks-kaks mõistlikku bändi teha.
Et oleks piisavalt erinevaid pille ja saaks koos esinema minna.
Suur tähtsus on ka sellel, kas inimest huvitab
just selline vaimne muusikatöö.
Meil on erinevaid kutsumusi.
Kuid pole kõigi muusikute rida kuulutama minna,
nagu meil muusikamisjoni suunal.
Meil on ka kristlik tavamuusika suund, kus õpitakse muusikat ja Piiblit
ja mida tähendab olla kristlane muusikamaailmas.
Oled üks neist,
kes figureerib Soome gospelmuusikas juba pikemat aega.
Oled osalenud selles maailmas,
tunned seda ja oled teinud mitu plaati.
Kuidas sul praegu läheb?
Kas on midagi, mis sulle hetkel eriliselt tähtis on?
Seoses minu enda gospelmuusikategevusega,
siis ega ma kõige vanem gospelmuusikapioneer polegi.
Oleme MGTHga 18 aastat muusikat teinud.
Mul on hea meel, et meie bänd veel eksisteerib.
Paljud gospelbändid on viimasel ajal tegevuse lõpetanud.
Meist nooremadki bändid on pillid kotti pannud.
Meiegi mõtlesime suvel, et mida meie teeme.
Suuri esinemisi praegu palju pole, pigem väiksemaid.
Mõtlesime, et jätkame ja teeme plaadi.
Paneme täiega edasi, kui Issand laseb.
On tekkinud laule ja edastada on maailma parim sõnum.
Bändis on ka hea seltskond, kes on headeks sõpradeks.
Otsustasime jätkata ja plaadi teha. Ja tegimegi.
Novembris ilmus plaat "Väärtuslik",
mis räägib evangeeliumi sellest,
kui kallid me kõik Jumalale oleme
ja kuidas Ta on teinud kõik meie pääste heaks.
Täpselt. MGTH "Väärtuslik".
See on teie uus plaat.
Räägime nüüd veidi sellest ja selle sisust.
Kuidas see idee tekkis?
Kas oli lihtsalt aeg uus plaat teha või oli teil midagi erilist südamel?
Meil oli juba mitu aastat olnud plaan uus plaat teha,
kuna eelmisest on möödas juba kuus aastat.
Nii arvasime, et võiks plaadi teha.
Plaadile valitud lauluteemad
käsitlevad paljuski seda,
kuidas inimene eri moel Jumala eest põgeneb ja pead vastu seina taob
ning kuidas Jumal meid sellest hoolimata kannatlikult kutsub.
See on evangeeliumi tuum. Jumal on aktiivne.
Jeesus suri meie eest,
kui olime alles patused ja Jumala eest põgenesime.
Jumal teeb endiselt meie eest aktiivselt tööd,
et leiaksime tee Tema juurde. Selle mõtte plaadilt leiabki.
Suurepärane. Kuulame ja vaatame. Meil on ühest laulust muusikavideo -
"Kodu polegi siinmail".
KODU POLEGI SIINMAIL - MGTH
Siin on liiga palju rahvast
Ma ei kuulu kellegi sekka neist
Mu elu on juurdunud muusse mulda
Siia vaid võõraks tulin
Linna saabub talveilm
Ei sel õnnestu musta varjata
Selle ilu kui vari või kangastus
Alati vajaka jääb
Ei, kodu polegi siinmail
Ei, see on kaugel taamal
Seal on soojad hilbud üll
Ja ka igatsusse ei pea seal surema
Ei, kodu polegi siinmail
Ei, see on kaugel taamal
Seal on soojad hilbud üll
Ja ka igatsusse ei pea seal surema
Kurjus kätkeb end linna
Kui inimkeelte ründavad sädemed
Süütavad põlema eluratta
Nii et võimatu kustutada
Ürita sina seal siis olla
Kui pori lendab ja laimukampaania käib
Nii jaksab risti kanda
Kui ees ootab paremat
Ei, kodu polegi siinmail ...
Istun üksi teki all ma
Ei räägi miskit kellelegi
Ei tumm oma suuga pattu tee
Vaid vaikselt südames
Vale on seegi kui vaikin ma
Ja varjud sünged saavad maad
Seepärast laulan valguse laulu
Kuigi must on maa
Ja ma kuulsin valju häält
Taevatrooni pealt ütlemas
Vaata, Jumala koda on inimeste keskel
Ja Ta kuivatab kõik pisarad nende silmadest
Pole surmagi enam olemas
Ega nuttu ega halamist
Ei, kodu polegi siinmail ...
Kodu polegi siinmail. Tore laul.
Kuidas väljendaksid lühidalt,
mida see laul öelda tahab?
See räägib igatsusest ja koduigatsusest.
Kirjutasin selle, kui olin kolinud Jyväskyläst, õpingutekohast
Kauniaisesse muusikasuunda õpetama.
Ma ei tundnud kedagi ja tundsin end kuidagi liimist lahti.
Tekkis mõte, et kodu polegi siin.
Samas räägib laul meie igatsusest Jumala osaduse ja taeva järgi.
Laul omandab lõpus Ilmutusraamatu meeleolud.
Tsiteerime seal Ilmutusraamatut
ja kuidas Taevasse kohale jõudes alles lõpuks kodus oleme.
"Ja ma kuulsin valju häält troonilt hüüdvat:
'Vaata, Jumala telk on inimeste juures ...
Tema pühib ära iga pisara nende silmist
ning surma ei ole enam ega leinamist ega kisendamist."
Uhke olukord! - On jah.
Kui selle teksti kallal nokitsesin,
ja see valmis alles lindistamiseelsel õhtul,
lugesin C. S. Lewise elulugu.
Tal oli seal üks hea mõte.
Igatsus, mida tunneme näiteks kaunist loodust vaadates,
ei saa looduse ilu jälgides rahuldatud.
Miski jääb piinama.
Alles jääb mingi kurblik igatsus.
C. S. Lewise sõnul peegeldab see
meie igatsust osaduse järgi Jumalaga,
meie tõelise sihi ja kodu järele.
On huvitav, et mitte üksnes kannatused ja viletsus
ei pane meid parema maailma järele igatsema,
vaid ka kauneimad hetked siin elus sisaldavad teatud valu.
See räägib sellest, et kõik on tore,
kuid miski lõplik on ikka veel puudu.
Ütlesin, et plaat räägib sellest, kuidas Jumal kutsub meid erinevalt.
Usun, et see on üks viise, kuidas Jumal meid kutsub.
Eksisteerib midagi suuremat.
Minu jaoks oli see kunagi mõistmine,
et elul pole mõtet ilma Jumalata.
Tundsin sügavalt,
kuidas inimesed kannatavad ja surevad pidevalt,
ja ilma Jumalata on kõik üks hull näidend, mis kord lõpeb.
Mõistsin, et kui Jumalat pole ... ja hakkasin otsima.
Kas sind ajas ka mingi selline igatsus otsima?
Mind ajasid eluraskused Jumalat otsima.
Teismeliseiga oli raske aeg
ja Jumal kutsus selle kaudu.
Mõistmine, kuidas Jeesus kogu elu meeldivaks muudab,
kuidas eksistentsi tähenduse tükid
Jeesuses paika langevad,
tuli hiljem,
kui usklikuna kasvasin.
Laul "Kodu polegi siinmail" on tore selles mõttes,
et inimene alati ei mõista, mida ta igatseb.
Ta lihtsalt adub mingisugust igatsust.
Ja on olemas Jumal ja Jumala telk, kuhu meid kutsutakse.
Jah.
Plaadil on kolm laulu,
mis minu meelest kuidagi ühte kuuluvad.
Võiks öelda, et nende juhtlauluks on lugu "Kerge usk",
kuid sinna kuulub ka laul "Tunnetest viidud"
ja "Liha ja veri". Räägi nendest.
On mul õigus, et need on kuidagi seotud? Kuidas?
Need on taas erinevad viisid ...
või need räägivad erinevatest viisidest, kuidas inimene Jumala eest põgeneb
või püüab püstitada oma religiooni
või midagi endast lähtuvat.
Evangeelium on aga midagi täiesti muud.
See pole meie, vaid Jumala oma. Ta kingib selle tasuta meile.
"Kerge usk" on Jari Kekäle sõnadele ja räägib nn supermarketiusust.
Sel on isegi reklaamimuusika meeleolu.
"Võin osta, mida soovin või vahetada poodi,
kaks nädalat kasutada ja seejärel tagastada.
Mul on alati õigus."
Selline mentaliteet on minu meelest vägagi levinud.
Laul "Liha ja veri" on samuti Jari Kekäle sõnastatud.
See räägib
oma vagadusse rüütatud jõupingutustest.
Jumala arm ei kõlba, kuna oleme ise nii vagad.
"Tunnetest viidud" kannab sama mõtet.
See räägib, kuidas vahel lollitame inimsuhetes,
kui meid juhivad tunded.
Elame küünarnukitaktika järgi.
Mängime elus "Mäe kuningat".
Piiblis nähtav eeskuju ja suhtumine
on hoopis teistsugune.
Jeesus ei tulnud, et Teda teenitaks, vaid teenima ja meie eest elu andma.
See on vägagi erinev maailma küünarnukipoliitikast.
Kõigile on väljakutseks ja kiusatuseks religioossus,
mis ei lähtu evangeeliumist.
Kas sel on sinu meelest erilisi vorme ka muusikamaailmas
ja gospelmuusikamaailmas?
Kas religioossusel?
Räägid laulus, et meid juhivad tunded ja evangeelium ei kõlba,
vaid meil on oma religioossus jms.
Selline kiusatus eksisteerib ka kristluses.
Evangeelium on selles, et Jeesus suri meie, patuste eest ristil.
Kui see hämardub ja ununeb ...
See võib kuhu tahes ununeda, isegi headesse asjadesse.
Näiteks teiste aitamisse
või sellesse, et mõtleme ainult Jumala suurusele,
kuid ei mäleta, kuidas Jumal sai inimeseks nagu meie,
elas inimese elu patuta ja kannatas meie eest.
Kui risti evangeelium ja sõnum sellest,
et Jumal päästis meid tänu Jeesuse surmale meie eest,
kuidagi kuhu tahes mujale ununeb ...
Seda esineb täna mitmel erineval moel.
Kui mõtlen, et olen kogu täiskasvanuea jutlustaja olnud,
siis alati on vahel kiusatus, mõnikord vähem, mõnikord rohkem,
mugandada sõnumit nii,
et see rohkem mind upitaks
ja ostetavam oleks.
Nagu üritaksime hinda alandada.
Teisisõnu - kardame rohkem inimesi kui Jumalat.
Tahame austada ja teenida
pigem inimeste soove kui Jumalat.
Kas näed seda omagi töös? - Jah. Täheldan seda nii töös
kui iseendas.
Minu sisemise elu ja usu keskmes võiks olla Jeesus,
kes on minu eest surnud.
Kese nihkub kergelt kuhugi mujale.
Kui vabastav on,
kui saan enda suhtes rakendada pattude andeksandmist
ja evangeeliumi.
Meil kõigil on võitlemist Jeesuses püsimisega.
Selles siin kõiges asi ongi.
On erinevaid eksiarvamusi, mis pead tõstavad.
Kuid kõigi puhul on asi selles,
et inimest püütakse tõest ja Jeesusest eemale eksitada.
Minu meelest on vahva,
et laulu "Liha ja veri" viimane salm ütleb,
et "ilma liha
ja verdvoolava jumaluseta on rist vale."
Liha ja verdvoolav jumalus. Ilma selleta on rist vale.
Risti ei tohi moonutada ja selle keskmes on saladus,
et Jumal sai inimeseks ja kannatas meie eest.
Ta tuli nii lähedale kui võimalik ja sai nii nõrgaks kui võimalik.
Ta suri. - Jah.
Näen seda justkui nii,
et gospelis ja selle sõnades,
kui mõelda näiteks Soome gospeli olukorrale,
on meil toredaid muusikuid ja bände ja paljudel on hea sõnum.
Minu meelest on see Jeesuses püsimise vili.
Kuid on selliseidki bände ja lugusid,
kus sõnum polegi nii selge.
On tõsi, et alati pole vaja Jeesusest laulda.
Võime laulda ka maailmast.
Aga kui bändi mõte on kuulutada evangeeliumi,
oleks põhjust seda ka kuulutada.
Soov selle kõige keskel ning muusika- ja misjonimuusika suunal
on sellele vastus anda, et nii noored
kui vanemadki kristlikud muusikud võiksid juurduda Jumala Sõnasse.
Et nende usk süveneks ja kasvaks.
Siis oleks nende lauludelgi midagi öelda.
Siis ei hakka kõiksugused maailma õpetuste tuuled kõigutama.
Või erinevad kiusatused
või mis tahes meid inimesi Jumala juurest eemale ajavad asjad.
Et juurduksime sügavale Jumala Sõnasse.
Ilus mõte.
Räägime veel plaadi nimilaulust "Väärtuslik".
Miks plaat seekord sellise nime sai?
Jumal peab meid väärtuslikuks.
Tahtsin selle lauluga kuidagi sellest rääkida.
Pole vahet, millises seisus su elu on
või kuidas oma elu ära oled rikkunud.
Isegi kui oled täielikus eksituses,
peab Jumal sind hinnaliseks ja kutsub sind kannatlikult.
Seal on kolm lugu.
Esimene räägib orvuks jäänud poisist.
Veidi isegi inimkaubandusest
ja kuidas seal inimväärikust maha surutakse.
Kuid Jumal peab ikkagi igaüht väärtuslikuks.
Teine räägib anorektilisest tüdrukust,
kes kannustamise ja enesepiitsutamisega
püüab elule mõtet leida.
Kolmas lugu räägib meeleavaldusest,
kus inimesed küünte ja hammastega oma õigusi kaitsevad
ja rajavad oma väärtuse sellele.
Keset kõike seda kõlab sõnum -
"Looja ütleb oma loodule, Oled kallis sa, ja sureb ta eest."
Võimas sõnum!
Aitäh, Mikko Nikula!
Palju õnne MGTH plaadi puhul nimega "Väärtuslik".
Aitäh, head vaatajad, et olite taas meiega.
Ka sina oled väärtuslik.
Nagu Mikko ütles, sõltumata sellest, millises seisus su elu praegu on.
Jumal tahab sulle öelda, et oled Tema silmis väärtuslik.
Keegi küsis kord, kust ma seda tean.
Vastasin: Vaata ristile. Vaata, mida Jeesus su eest teeb.
Õnnistatud nädalat! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri